b"\n_START_ARTICLE_\nAntropocentrisme\n_START_PARAGRAPH_\nL'antropocentrisme (del grec: \xce\xac\xce\xbd\xce\xb8\xcf\x81\xcf\x89\xcf\x80\xce\xbf\xcf\x82, anthropos, '\xc3\xa9sser hum\xc3\xa0'; i \xce\xba\xce\xad\xce\xbd\xcf\x84\xcf\x81\xce\xbf\xce\xbd, kentron, 'centre') \xc3\xa9s una concepci\xc3\xb3 que considera l'\xc3\xa9sser hum\xc3\xa0 i les seves necessitats com el centre de l'univers. Cal no confondre'l amb l'androcentrisme, que considera l'home i les seves necessitats com el centre de l'univers._NEWLINE_Arist\xc3\xb2til \xc3\xa9s qui va desenvolupar la teoria proposada, per\xc3\xb2 no es va imposar com a hegem\xc3\xb2nica fins al Renaixement, ja que l'edat mitjana defensava un teocentrisme: D\xc3\xa9u com a centre de tot. No \xc3\xa9s fins a mitjan segle XVII que les idees van canviar, i que es va admetre que la Terra i els humans no s\xc3\xb3n en el centre de l'univers._NEWLINE_L'antropologia cristiana posa l'individu al centre de la seva reflexi\xc3\xb3, no perqu\xc3\xa8 sigui el centre del m\xc3\xb3n, sin\xc3\xb3 perqu\xc3\xa8 \xc3\xa9s l'\xc3\xbanica criatura dotada de ra\xc3\xb3."